CELEX: 62013CN0608
Language: et
Date: 2013-11-25 00:00:00
Title: Kohtuasi C-608/13 P: Compañía Española de Petróleos (CEPSA), SA 25. novembril 2013 esitatud apellatsioonkaebus Üldkohtu (kaheksas koda) 16. septembri 2013 . aasta otsuse peale kohtuasjas T-497/07: CEPSA versus komisjon

25.1.2014   
            
            
               ET
            
            
               Euroopa Liidu Teataja
            
            
               C 24/13
            
         Compañía Española de Petróleos (CEPSA), SA 25. novembril 2013 esitatud apellatsioonkaebus Üldkohtu (kaheksas koda) 16. septembri 2013. aasta otsuse peale kohtuasjas T-497/07: CEPSA versus komisjon
   (Kohtuasi C-608/13 P)
   2014/C 24/25
   Kohtumenetluse keel: hispaania
   
      Pooled
   
   
      Apellant: Compañía Española de Petróleos (CEPSA), SA (esindajad: advokaadid O. Armengol i Gasull ja J.M. Rodríguez Cárcamo)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               Tunnistada apellatsioonkaebus vastuvõetavaks ja teha kohtuasjas lõplik otsus, suunamata seda tagasi Üldkohtusse;
            
         
               —
            
            
               tühistada vaidlustatud kohtuotsus osas, milles resolutsiooni punktis 1 jäetakse CEPSA tühistamishagi rahuldamata ja punktis 3 mõistetekase kohtukulud välja CEPSA-lt, jättes samas kehtima resolutsiooni punkti 2, milles jäetakse komisjoni nõuded rahuldamata, ning sellest tulenevalt muuta komisjoni 3. oktoobri 2007. aasta otsust K(2007) 4441 lõplik, mis käsitleb [EÜ] artikli 81 alusel algatatud menetlust (juhtum COMP/38.710 — Bituumen (Hispaania)), ja vähendada trahvisummat ulatuses, mida Euroopa Kohus peab kohaseks;
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   
               1.
            
            
               
                  
                     Õigusnormi rikkumine
                   (ELTL artikli 263 teine lõik koostoimes määruse nr 1 (1), millega määratakse kindlaks Euroopa Majandusühenduses kasutatavad keeled, artikliga 3). Apellandi hinnangul kujutab konkurentsimenetluses tehtud vastuväiteteatises keeleregulatsiooni rikkumine endast olulise vorminõude rikkumist, mis peab kaasa tooma selles menetluses tehtud lõpliku otsuse tühistamise, isegi kui kõnealune rikkumine ei kahjustanud ettevõtja kaitseõigusi. Kuna vaidlustatud kohtuotsusega seda otsust ei tühistatud, nagu apellant oli seda taotlenud, rikkus Üldkohus ELTL artikli 263 teist lõiku koostoimes määruse nr 1, millega määratakse kindlaks Euroopa Majandusühenduses kasutatavad keeled, artikliga 3.
            
         
               2.
            
            
               
                  
                     Faktide oluline moonutamine
                   seoses sellega, et kohtuotsus kinnitab, et apellant nõustus vabatahtlikult vastuväiteteatise talle teatavaks tegemisega keeles, mis ei olnud tema keel, ja et vastuväiteteatise saatmine selles keeles ei kahjustanud tema kaitseõiguseid.
            
         
               3.
            
            
               
                  
                     Õigusnormi rikkumine (proportsionaalsuse põhimõtte rikkumine)
                  . Kohtuotsus ei võta arvesse asjaolu, et sitke bituumeni tootmis- ja turustamistegevus moodustas väga väikese osa apellandi kui ettevõtjate kontserni kogukäibest. Emaettevõtja-tütarettevõtja eelduse kohaldamine ei takistada kohaldamast proportsionaalsuse põhimõtet, nagu seda on tavapäraselt Euroopa Kohtu praktikas tõlgendatud (kohtuasi Parker Pen (2)).
            
         
               4.
            
            
               
                  
                     Õigusnormi rikkumine
                   (nõukogu 16. detsembri 2002. aasta määruse (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (edaspidi „määrus nr 1/2003”) (3) artikkel 31, koostoimes ELTL artikliga 261). Üldkohus keeldus analüüsimast, kas tema enda hilinemine vaidlustatud kohtuotsuse tegemisel rikkus mõistliku tähtaja põhimõtet, rikkudes sellega määruse nr 1/2003 artiklit 31 koostoimes ELTL artikliga 261.
            
         
               5.
            
            
               
                  
                     Õigusnormi rikkumine
                   (Euroopa Liidu põhiõiguste harta (4) artikli 41 lõige 1 ja artikli 47 teine lõik). Üldkohus lükkas tagasi VEPSA argumendi, mille kohaselt oli kahjustatud tema õigust kohtulikule arutamisele mõistliku tähtaja jooksul, mis on sätestatud Euroopa Liidu põhiõiguste harta artikli 41 lõikes 1 ja artikli 47 teises lõigus ning samuti Euroopa inimõiguste konventsiooni artikli 6 lõikes 1. Käesoleva menetlus on kestnud rohkem kui 11 aastat. Menetlus komisjonis kestis viis aastat ja Üldkohtus endas kestis menetlus kirjaliku menetluse lõppemisest kuni suulise menetluse alustamiseni rohkem kui neli aastat.
            
         
               6.
            
            
               
                  
                     Õigusnormi rikkumine
                   (Üldkohtu kodukorra artikli 87 lõige 2). Üldkohus mõistis kõik tühistamishagiga seonduvad kohtukulud välja apellandilt, olgugi et ka komisjoni nõuded selles kohtuastmes jäeti Üldkohtu otsuse resolutsioonis rahuldamata. Seega rikkus Üldkohus vaidlustatud kohtuotsuses kohtukulude väljamõistmise korda, mis on ette nähtud Üldkohtu kodukorra artikli 87 lõikes 2.
            
         
      (1)  EÜT 1958, 17, lk 385; ELT eriväljaanne 01/01, lk 3.
   
      (2)  Üldkohtu 14. juuli 1994. aasta otsus kohtuasjas T-77/92: Parker Pen vs. komisjon, EKL 1994, lk II-549, punktid 94 ja 95.
   
      (3)  EÜT 2003, L 1, lk 1; ELT eriväljaanne 08/02, lk 205.
   
      (4)  ELT 2012, C 326, lk 391.